
			De ti første spørsmålene

			
					I 2018 kunne man lese følgende overskrift i The New York Times: «In Nobel Scandal, a Man Is Accused of Sexual Misconduct. A Woman Takes the Fall.» Hva het kvinnen som tok sin «knytblus» og gikk fra sin stilling i Svenska Akademien?

					Magica fra Tryll dukker ofte opp i Andeby. Hva er det hun er mest opptatt av å stjele?

					En eplesort, et fjell og en elv – alle fra Japan deler navn. Hvilket?

					Hva heter den britiske skuespilleren, journalisten og forfatteren som reiste rundt i USA i en svart London-taxi og laget TV-reportasjer?

					Hva ble de ugifte kvinnelige vikingkrigerne kalt?

					I hvilken barnesang blir «gjøk og sisik, trost og stær» ramset opp i første vers?

					Et videospill som også er adaptert av Lego, skjuler seg bak anagrammet EUROPA SMIR. Hvilket?

					Hva het kvinnen som i 1587 ble henrettet for å ha deltatt i planleggingen av attentatet mot dronning Elizabeth 1.?

					Gol stavkirke ble flyttet i 1884. Hvor står kirken i dag?

					Hvilken europeisk statsmann og forfatter, som ble født i 1469 og døde i 1527, ble tillagt sitatet og begrepet «Hensikten helliger middelet»?

			

		

	
		
			

			Svar: De ti første spørsmålene

			
					Sara Danius.

					Onkel Skrues lykketiøring.

					Fuji.

					Stephen Fry. BBC-serien het Stephen Fry in America.

					Skjoldmøyer.

					«Alle fugler».

					Super Mario.

					Mary Stuart, dronningen av Skottland.

					På Norsk Folkemuseum i Oslo. Kirken ble flyttet for å bli en del av Oscar IIs samling.

					Niccolò Machiavelli.

			

		

	
		
			

			Grubliser med mulighet for flere poeng per svar

			
					I to filmer fra 1972 og 1974 ble to ulike skuespillere belønnet med Oscar for å ha spilt samme rollefigur. Det samme skjedde i 2008 og 2019. To ulike skuespillere spilte samme rollefigur og mottok Oscar for sine respektive tolkninger. Hvilke rollefigurer, og hva het skuespillerne?

					Realityprogrammet Robinson har hatt ulike programledere. Hvem var programleder i det første året i 1999? Hvem tok over i 2000, og hvem ble ny programleder i 2021?

					Hvilke tre land grenser Mexico til?

					Fra 16. oktober 1989 til 3. november 1990 besto den norske regjeringen av de tre partiene Høyre, Kristelig Folkeparti og Senterpartiet. Hvem var de tre partilederne?

					I Norge har vi fire store rovdyr. Hvilke?

					Hva heter de sju bøkene J.K. Rowling skrev om Harry Potter?

					Hva heter de åtte barnebarna til mormor i Anne Cath. Vestlys Mormor og de åtte ungene?

					Hvilke fire hovedgrupper instrumenter består et symfoniorkester av?

					Hva heter de tre skuespillerne som har spilt rollen som Fletcher Christian i filmatiseringene av Mytteriet på Bounty fra 1935, 1962 og 1984?

					TV-programmet Nytt på nytt har per 2024 hatt fem faste kvinnelige deltakere. Den første deltok fra 1999 til 2007, nummer to fra 2007 til 2013, nummer tre fra 2013 til 2015, nummer fire fra 2015 til 2023, og den femte startet i 2023. Hvilke fem?

